RACHAD, tugi ad tekfu tixenanasin-is imi mazal tettmeslay s yisem n uɣref aqbayli, imi yiwen deg wemraḥ n république di Lpari anda yettili unejmuɛ yal lḥedd iwakken ad kemmlen amussi n Lḥirak, yeddem yiwen usenslem amikru yenna-d belli iqbayliyen irefden slaḥ mgal isenselmen n FIS d iḥerkiyen, rna yessaɣzef iles-is, yenna-d aken mas Saɛid Saɛdi ittekki deg tmenɣiwt n ucennay aqbayli mass Meɛtub Lunes, anect-a ur yezmir ad t-yeqbel umdan imi amussu n Racad issemras izamulen n tmurt taqbaylit i wakken ad iwwet aqbayli s wayeḍ, anect-a ilaq ad newwet seg-s s leqseḥ. Rnu ɣef akka, Amir dz yura-d deg usebter-ines Facebook aken yefreḥ imi izayriyen akk ad mlilen di Xerraṭa, rnu yufa-asen-d akk anda ad nsen. Amek id-asen-d-yufa netta mačči n dinna ? Anect-a yeskan-d belli Amir dz d imeddukal-is n Racad sɛan gren iẓuran di tmurt taqbaylit.
Tewweḍ-d teswiḥt anda iqbayliyen ilaq ad akin, ad wten s leqseḥ deg umussu agi n Racad, ur ten-ttaǧan ara ad ttimeslayen s yisem awen-nse wa ad ten-semmrasen deg umennɣ-nsen, acku Racad bɣan nger tmurt taqbaylit wa ad terren ddaw uḍar-nsen ddaw uḍar n tineslemt.
kab_Latn kab_Latn